Kamu bisa jelasin ke aku soal Lila Downs dalam bahasa jawa?

Ana Lila Downs Sánchez () kondhang karo jeneng Lila Downs, ya iku penyanyi saka Meksiko, penulis lagu, musisi, produsèr rekaman, penari, dhèwèké lair lan gedhé ing Tlaksiaco, Oaxaca, Wanita kang kondhang dadi musisi, bintang filem lan penari iki populèr liwat album Border, karo hit kang kondhang ing tlatah nagara liyané Border lan single Sad one (2001). Debut albumé, Ofrenda nalika taun 1994 dirilis nalika umuré nembé 24 taun.

Sanadyan album mau ora éntuk atur sapala saka para panggemaré, Downs tetep nerusaké profesiné dadi penyanyi, lan ngrilis album manèh ya iku Trazos nalika taun 1998, lan wusanané olèh atur sapala kang lumayan apik saka panggermaré. Nanging nalika iku dhèwèké kudu ngrampungaké sekolahé lan istirahat saka donya hiburan.

Lila Downs bali manèh ing dunya musik karo rilisé ya iku album kang judhulé La sandunga album iku dirilis taun 1999. Nyusul sawisé iku Tree of life (ririlis nalika taun 2000), Border (dirilis nalika taun 2001), One blood utawa Una sangre (dirilis nalika taun 2004), La cantina (dirilis nalika taun 2006), Shake away (dirilis nalika taun 2008), The very best of Lila Downs (dirilis nalika taun 2007) lan albumé kang paling anyar ya iku Lila Downs y la Misteriosa en París-Live a FIP (dirilis nalika taun 2010).

Ora namung iku, dhèwèké uga tau mbintangi filem Frida, ya iku filem babagan musisi Elliot Gondentall, kang dirilis nalika taun 2002.